1988 בברית המועצות
אירועים בולטים

1 בינואר – נכנסו לתוקף מספר חוקים בתחום הכלכלי שהקלו על המשק הפרטי.
5 בינואר – פרסום הודעה רשמית על הפסקת השימוש בפסיכיאטריה ככלי לדיכוי מתנגדי המשטר.
6 בינואר – שר החוץ אדוארד שוורדנדזה הודיע במהלך ראיון רדיו שברית המועצות מעוניינת להביא לפינוי 115 אלף חייליה מאפגניסטן במהלך השנה.
6 בינואר – העיר נברז'ני צ'לני, שנקראה "ברז'נייב" אחרי מותו של ליאוניד ברז'נייב שבה ונקראה בשמה המקורי.
7 בינואר – קרב קשה באפגניסטן תוך אבדות גדולות לצבא הסובייטי.
10 בינואר – סיום מבצע חרב של הצבא הסובייטי באפגניסטן.
22 בינואר – בפעם הראשונה בהיסטוריה של ברית המועצות התרחש קרב יריות בין כנופיות פשיעה חמושות.
28 בינואר – סגירת רשת חנויות "בריוזקה". אזרחי ברית המועצות קבלו רשות להחזיק מטבע זר.
4 בפברואר – טיהור שמם של נאשמים במשפט שנערך במוסקבה במרץ 1938 למעט גנריך יגודה.
13 בפברואר – הפגנה המונית בסטפנקרט למען סיפוח חבל נגורני קרבאך לארמניה.
14 בפברואר – שרפה בספריית האקדמיה למדעים בלנינגרד. בעקבות השרפה נגרם נזק בלתי הפיך לאוסף העשיר של ספרים עתיקים.
16 בפברואר – סטודנטים של מספר אוניברסיטאות בסיביר הפגינו נגד הכללת לימודים צבאיים בתוכנית הלימודים.
18 בפברואר – בוריס ילצין סולק מהפוליטביורו.
26 בפברואר – פוגרום ארמני בעיר סומגאיט באזרבייג'ן.
8 במרץ – ניסיון נפל לחטיפת מטוס על ידי בני משפחת אובצ'קין. חלק מהחוטפים נהרגו, והיתר נשפטו לתקופות מאסר שונות.
11 במרץ – שיגור 8 חלליות לחלל באמצעות טיל שיגור בודד.
13 במרץ – פרסום מכתבה של נינה אנדרייבה נגד ההתרחשויות האחרונות בברית המועצות, בעיתון "סובטסקאיה רוסיה".
14 באפריל – בז'נבה נחתם הסכם להוצאת הכוחות הסובייטים מאפגניסטן, בתום שיחות.
22 באפריל – ביקור מזכיר המדינה של ארצות הברית, ג'ורג' שולץ, במוסקבה.
29 באפריל – מקדונלד'ס הודיעה על פתיחה קרובה של הסניף הראשון במוסקבה.
8 במאי – בפעם הראשונה הוקמה מפלגה חדשה בברית המועצות - מפלגת האיגוד הדמוקרטי ובראשה ואלריה נובודבורסקאיה.
15 במאי – תחילת הוצאת הכוחות הסובייטיים מאפגניסטן בהתאם להסכם שהושג בין הצדדים.
21 במאי – בעקבות המשך המהומות, הוחלפה הנהגתן של הרפובליקות ארמניה ואזרבייג'ן.
29 במאי – תחילת ביקורו של נשיא ארצות הברית רונלד רייגן במוסקבה.
4 ביוני – 3 קרונות רכבת עמוסי תחמושת התפוצצו בתחנת רכבת בעיר ארזמס. נהרגו 91 מתושבי העיר ומעל 700 נפצעו.
5 ביוני – תחילת החגיגות לציון אלף שנות נצרות ברוסיה.
6 ביוני – כנס כלל ארצי של ראשי הכנסייה הרוסית.
7 ביוני – שיגור החללית המאוישת סויוז TM-5. החללית התחברה לתחנת החלל מיר, וחזרה לכדור הארץ ב-17 ביוני.
11 ביוני – פרסום החלטת הפוליטביורו לזרז את טיהור שמם של קורבנות הטיהורים הגדולים.
12 ביוני – בפעם הראשונה נערכה במוסקבה תחרות יופי.
23 ביוני – תגבור כוחות הצבא בארמניה ובאזרבייג'ן במטרה להשליט סדר באזור.
28 ביוני – בכינוס המפלגה הקומוניסטית סוכם על שינויים שלטוניים כולל ייסוד מוסד הנשיאות.
28 ביולי – ביקורו הראשון של נציג ממשלת ישראל במוסקבה.
7 ביולי – שיגור הגשושית פובוס-1 לכיוון מאדים.
12 ביולי – שיגור הגשושית פובוס-2 לכיוון מאדים.
3 באוגוסט – מתיאס רוסט שנחת עם מטוסו בכיכר האדומה בשנת 1987 שוחרר מהכלא וגורש לגרמניה.
16 באוגוסט – תאונת רכבת בקו מוסקבה-לנינגרד. 31 נוסעים נהרגו ומעל 100 נפצעו. תנועת הרכבות נעצרה ל-15 שעות.
21 באוגוסט – שימוש בכוחות מיוחדים של המשטרה לצורך פיזור הפגנה במוסקבה לציון 20 שנה לפלישה הסובייטית לצ'כוסלובקיה.
24 באוגוסט – פתיחת בנק פרטי ראשון.
29 באוגוסט – שיגור החללית המאוישת סויוז TM-6. החללית התחברה לתחנת החלל מיר, וחזרה לכדור הארץ ב-7 בספטמבר.
4 באוקטובר – פיצוץ ברכבת עמוסה חומרי נפץ, ליד סברדלובסק. כ-500 אנשים נפצעו ו-4 נהרגו.
11 בספטמבר – הפגנה בדרישה לעצמאות אסטוניה בהשתתפות 300 אלף מפגינים.
21 בספטמבר – הכרזת מצב חרום בחבל נגורני קארבך.
28 בספטמבר – טיסה ראשונה של מטוס איליושין Il-96.
30 בספטמבר – שינויים בהנהגה הסובייטית: אנדריי גרומיקו יצא לגמלאות.
1 באוקטובר – מיכאיל גורבצ'וב התמנה ליו"ר הסובייט העליון.
2 באוקטובר – הקמת ה"חזית העממית" באסטוניה. הארגון תמך תחילה בפרסטרויקה אך עד מהרה החל לפעול בגלוי למען עצמאות לרפובליקה.
3 באוקטובר – הקמת יחידות מיוחדות של המשטרה לפעולות מיוחדות - ОМОН.
7 באוקטובר – השפה הליטאית הוקרה כשפה רשמית ברפובליקה.
7 באוקטובר – הקמת ה"חזית העממית" בלטביה. הארגון תמך תחילה בפרסטרויקה אך עד מהרה החל לפעול בגלוי למען עצמאות לרפובליקה.
15 באוקטובר – בהתאם להחלטת מועצת השרים ניתן להנפיק מניות של מפעלי תעשייה.
16 באוקטובר – החלו שידורי הטלנובלה Escrava Isaura בטלוויזיה סובייטית. זו הייתה אופרת הסבון הראשונה ששודרה בברית המועצות אי פעם.
23 באוקטובר – הקמת ה"סאיודיס" בליטא. הארגון תמך תחילה בפרסטרויקה אך עד מהרה החל לפעול בגלוי למען עצמאות לרפובליקה.
27 באוקטובר – הנשיא האמריקני רונלד רייגן מורה לסגור את המבנה החדש של השגרירות האמריקנית במוסקבה, לאחר שהתגלו במבנה מכשירי האזנה סובייטיים.
2 בנובמבר – אישור צו להגדלת הגמלאות ב-40%.
15 בנובמבר – הקמת היחידה המיוחדת למיגור הפשע המאורגן שליד משרד הפנים של ברית המועצות.
15 בנובמבר – טיסה ראשונה של מעבורת החלל בוראן.
16 בנובמבר – הסובייט העליון של אסטוניה הכריז על ריבונות הרפובליקה.
21 בנובמבר – פוגרום ארמני במספר ערים באזרבייג'ן. עד סוף שנה כ-180 אלף ארמנים עזבו את הרפובליקה.
26 בנובמבר – שיגור חללית מאוישת סויוז TM-7. החללית התחברה לתחנת החלל מיר. היא חזרה לכדור הארץ ב-24 באפריל 1989.
27 בנובמבר – הסובייט העליון אישר את השינויים השלטוניים במדינה.
29 בנובמבר – הפסקה של יצירת הפרעות לקליטת שידורים של תחנות השידור השונות.
1 בדצמבר – קבוצת פושעים השתלטה על אוטובוס בית ספר. לאחר משא ומתן הם קיבלו מטוס וטסו לישראל. שלטונות ישראל הסגירו את החוטפים לשלטונות ברית המועצות.
6 בדצמבר – מיכאיל גורבצ'וב הגיע לביקור שני בארצות הברית. הביקור הופסק בעקבות רעידת אדמה שהתרחשה למחרת.
7 בדצמבר – רעידת האדמה בספיטק בחוזק של 7.2 בסולם ריכטר בארמניה הסובייטית. כ-25 אלף הרוגים ו-514 אלף נותרו ללא קורת גג.
7 בדצמבר – מיכאיל גורבצ'וב הכריז על צמצום הצבא ב-10%.
7 בדצמבר – השפה האסטונית הוכרזה כשפה רשמית באסטוניה.
21 בדצמבר – טיסה ראשונה של מטוס מדגם אנטונוב An-225.
27 בדצמבר – בפעם ראשונה אושר תקציב המדינה עם גירעון של 7%.